مانى (ديانه)

مانى مؤسس الديانه المانويه

 ميلاده 
اتولد مانى سنة 216 ميلاديه فى العراق اللى كانت وقتها جزء من فارس و كان مانى فارسى و منحدر من عيله ملكيه ،

 عيلته 
فى الوقت نفسه كان الفارسيين فى زمانه يؤمنون بزرادشت كان مانى قد نشأ فى عيله مسيحيه

 تبشيره بدينه 
كانت له رؤيا دينيه و هو عمره اتناشر سنه و كان يبشر بالديانه المانويه الجديده و ما اتوفقش فى أول الأمر فى بلده عشان كده راح الهند و مصر و هناك خللا واحد من الحكام يؤمن به بعدين رجع فارس فى سنة 242 ميلاديه و الملك شابور الاول سمح له انه يدعو لديانته و فضل مانى يدعو لديانته لغاية عصر هرمز الاول حوالى تلاتين سنه لغاية ما ثار عليه كهنة الزرادشتيه اللى كانت الدين الرسمى للامبراطورية الفارسيه.

 قتله 
أتعدم سنة 276 ميلاديه علا ايد الملك الفارسى بهرام فى جنديسابور فى الامبراطوريه الساسانيه

 لبسه 
فيه كتابات تصف مانى فى تجواله، لابس بنطلون واسع لونه أصفر و عبايه زرقا و فى ايده عصايه طويله من الأبنوس، متأبط دايمن كتاب كتبه بنفسه باللغه البابليه (و هى الأراميه المشرقيه وقتها) معظم كتبه كانت بالسريانيه بالاضافه لكتاب فى مدح شابور الأول بالفارسيه القديمه. كتب عنه الروائى امين معلوف فى رواية حدائق النور اللى بتحكى عن حياته..

 مانويه 
 فى القرن التالت  بقا مانى مؤسس ديانة مانويه. نشأت  الديانه دى  فى الشرق الاوسط و انتشرت غرب لحد المحيط الاطلنطى و شرق لحد المحيط الهادى و فضل  الدين دا منتشر اكتر من ألف سنة كانت دى الديانه دى خليط من بوذيه و مسيحيه و زرادشتيه لكن الديانه دى أعلنت أنها تلقت وحى بمعانى تانيه مش فى الديانات التانيه. و رغم أن الديانه دى نقلت كتير من المسيحيه و البوذيه لكن  أفكار زرادشت  أثرت فيها اكتر 

 رأى مانى ان مفيش اله واحد انما هو صراع مستمر بين اتنين من الآلهه واحد منهم هو اله الخير  و التانى هو اله الشر .  مانى رأيه أن الشر مش اقل خطوره من الخير يعنى اله الخير و اله الشر علا درجه واحده من القدره و عشان الشر قوى زى الخير أنحلت المشكله اللى واجهت الديانات التانيه زى المسيحيه و اليهوديه و هيا ازاى يكون ربنا خير مطلق و قدرته مش محدوده و يحصل شر فى الدنيا لاى حد ،  الديانه المانويه بتقول أن الخير و الشر توأمين اتوجدو مع بعض و بيتصارعو مع بعض للأبد.

 و ما دام الخير والشر متلازمين فى الجسم الانسانى تلازم الروح والجسم فما يصحش مساعدة الانسان علا التكاثر لأن التكاثر معناه اضافة أجسام جديده و أرواح جديده و عشان كده حرم العلاقات الجنسيه بين الراجل و الست وحرم أكل اللحوم و شرب النبيت ولهذه الأسباب كان صعبا علا عامة الناس أن يؤمنو بالديانه دى لكن يؤمن بيها الصفوه بس أما المؤمنين العاديين و يسموهم المستمعين فلهم عشيقات و دول  العشيقات دول عايزين الجنس و الاكى والشرب و هناك الرهبان و الكهنه و دول ممنوعين منع بات من الجواز و أكل اللحمه و شرب النبيت اما الجنه فمن نصيب الصفوه دول .

تصغير|لوحة ولادة مانى - عمل من عيله يوان فى القرن التاسع

تصغير|خطبة مانى عن الخلاص - رسم علا حرير صينى من القرن الخامس

تصغير|مانى يعدم شاهنامه

تصغير|لوحة مانى مع الملك برام جور (بهرام) ليقدم رسوماته. لوحه من القرن الستاشر للرسام على شير نافاى فى شكارشية (طشقند).

 مصادر 

تصنيف:معدمون سلخا
تصنيف:مواليد 216
تصنيف:وفيات 274
تصنيف:مؤسسين ديانات
تصنيف:شخصيات دينيه